Kuidas ja millal toimub sügisene puulehtede vedu Elva linna puhastusaladelt?
Elva linna eramute ja kortermajade puhastusaladelt* kokku kogutud puulehtede äraveoks saab registreerida e-aadressil email@example.com, telefonil 5886 1600 või heakorratelefonil 333 3666 (viimasele on võimalik infot jätta ööpäevaringselt).
Registreerimisel tuleb teatada kottide arv ja kinnistu aadress. Registreerimine on vajalik eelkõige seetõttu, et ei viidaks ära vale sisuga kotte.
Lehed palume panna suurtesse (soovitav 100-150 l) kilekottidesse ja kinnistu puhastusala äärde. Hunnikus olevaid lahtisi lehti ära ei veeta. Kottidesse ei tohi panna oksi ja olmeprügi.
Vedu toimub 15. oktoobrist 15. novembrini. Puulehed viiakse tasuta ära ainult nende kinnistute juurest, mis on eelnevalt registreerinud oma soovi ning kus puud kasvavad puhastusalal*.
*Mis on puhastusala?
Puhastusala piirneb kinnistuga ja selle koosseisu kuulub:
- kinnistu ja sõidutee vahel olev kõnnitee;
- kinnistuga vahetult piirnev teepoolne üldkasutatav ala kuni kõnniteeni või kõnnitee puudumisel sõidutee peenrani (kuni 5 m ulatuses).
Lisainfo:
Sten Saarekivi, heakorraspetsialist
firstname.lastname@example.org